Для барацьбы з такім бедствам ў канцы XIX стагоддзя было створана Нясвіжскае добраахвотнае таварыства абароны ад пажараў, у якое для барацьбы з агнём аб'ядналіся як хрысціяне, так і габрэі. У 1909 годзе 40 добраахвотнікаў у некалькі змен абаранялі горад ад пажару. У таварыстве было маёмасці на 10 000 рублёў, уласнае дэпо і чатыры кані. Паблізу пажарнай частцы знаходзілася драўляная каланча, з якой пастаянна вялося назіранне за горадам.